Ma ei tahaks katkestada praegu seda pressikonverentsi enne, kui Jaak sõna saab, aga ma tahan toetada rahandusministrit. Kindlasti ei ole õigus nendel, kes praegu räägivad, et oh, läks õnneks, Eesti ei peagi Kreekat toetama. Ei, minu meelest ei ole see mittemingisugune õnn. Solidaarsus on Euroopa Liidus reaalsus ja kui minu käest täna küsitaks, kas Eesti on valmis Kreekat toetama, siis  mina valitsusjuhina ütlen, et jah, me oleme valmis nii soetama Kreeka valitsuse võlakirju kui ka osalema selles laiemas abipaketis. Jürgen juba kirjeldas seda otsustatud abipaketti. Luuakse uus kehand, Jürgen ei öelnud selle kehandi nime välja, aga special purpose vehicle [SPV] on praegu selle kehandi töönimi. See kehand võtab valitsuste garantiidega laenu ja ta saab lisaks ka muid vahendeid kasutada ja ta garanteerib siis teatud riikide laene, kellel seda garantiid endal napib või kelle garantiid pole  finantsinstitutsioonide jaoks usaldusväärsed.